钦定古今图书集成/明伦汇编/氏族典/第067卷 > 朱汉宾
## 钦定古今图书集成/明伦汇编/氏族典/第067卷 > 朱汉宾

按《五代史朱汉宾传》：“汉宾字绩臣，亳州谯人。为人有
胆力，梁太祖以其父死战，怜之以为养子。是时梁方
东攻兖、郓、郓州朱瑾募军中骁勇者，号‘雁子都，太祖
乃更选勇士，号‘落雁都，以汉宾为指挥使。及汉宾贵，
人犹以为‘朱落雁。汉宾事梁，为天威军使，历磁、滑、宋、
亳、曹五州刺史，安远军节度使。庄宗灭梁，罢为右龙’’’”
武统军，待之颇薄。明宗入立，以汉宾为右卫上将军、
昭义军节度使，以太子少保致仕。清泰二年卒。晋高
祖时赠太子少傅，谥“贞惠。”